কেন্দ্রীয় ডোনার সহ অন্য বিভিন্ন মন্ত্রকের স্বাধীন দায়িত্বপ্রাপ্ত প্রতিমন্ত্রী ড. জিতেন্দ্র সিংহ জানিয়েছেন, পণ্য ও পরিষেবা কর ব্যবস্থা চালু হলে ১লা জুলাইয়ের পর থেকে বিভিন্ন পণ্য সামগ্রীর করের বোঝা কমে যাবে। এর ফলে দরিদ্র ও নিম্ন মধ্যবিত্ত মানুষজনকে বর্তমান হারের তুলনায় কম কর দিতে হবে। নয়াদিল্লিতে ডোনার মন্ত্রকের আধিকারিক এবং আট উত্তর পূর্বাঞ্চলীয় রাজ্যের দিল্লি ভিত্তিক রেসিডেন্ট কমিশনারদের বৈঠকে সোমবার তিনি একথা বলেন।